Държавен вестник, бр. 68, 2009 г., стр. 11

БРОЙ  68 	
Д Ъ Р Ж А В Е Н  В Е С Т Н И К 	
СТР.  11  
Чл. 16. (1) Разрешението за осъществяване 
на дейности по чл. 4, 5 и 6 се отнема, когато:
1. в тримесечен срок от получаване на раз­
решението търговецът не осигури необходимия 
минимум от технически средства или лица за 
осъществяване на дейността;
2. при осъществяване на дейността си тър­
говецът не поддържа необходимия минимум 
от технически средства или лица;
3. дейността се осъществява от лице, което 
не отговаря на изискванията по чл. 7;
4. в едномесечен срок от получаване на пис­
мено предупреждение търговецът не отстрани 
констатираните несъответствия.
(2) Заповедта за отнемане на разрешението 
се издава от органа по чл. 13.
(3) Заповедта за отнемане на разрешението 
подлежи на обжалване по реда на АПК.
Чл. 17. (1) Разрешенията, направените про­
мени, отказите, както и отнети разрешения се 
регистрират в специален регистър в главна 
дирекция „Пожарна безопасност и спасяване“, в 
Столичната дирекция на вътрешните работи или 
в областната дирекция на МВР на територията, 
на която търговците осъществяват дейностите.
(2) Главна дирекция „Пожарна безопасност 
и спасяване“ поддържа единен регистър за 
обстоятелствата по ал. 1.
Чл. 18. (1) За всеки обект търговците изгот­
вят и съхраняват документи, отнасящи се до 
организацията на пожарната безопасност, план 
за действие при гасене на пожари и ликвидира­
не на аварии и за резултатите от извършените 
проверки от органите за пожарна безопасност 
и спасяване.
(2) Планът за действие при гасене на по­
жари и ликвидиране на аварии се съгласува с 
началника на съответното районно управление 
в Столичната дирекция на вътрешните работи 
или в областната дирекция на МВР и се ут­
върждава от управляващия обекта.
(3) Търговецът води книга за извършените 
проверки от органите за пожарна безопасност 
и спасяване, книга за проверка на състоянието, 
съхранението и ползването на наличната по­
жарна и аварийно-спасителна техника и книга 
за ликвидираните произшествия по образци 
(приложения № 5, 6 и 7).
(4) Търговецът е длъжен при поискване да 
предостави на органите за пожарна безопасност 
и спасяване информация от документите по ал. 3.
(5) В 14-дневен срок търговецът писмено 
уведомява органа, издал разрешението, за 
новонаетите лица, които ще осъществяват 
дейностите по наредбата. Към уведомлението 
се прилагат документите по чл. 10, ал. 3.
(6) В 14-дневен срок от сключването на 
договор за извършване на дейностите по чл. 4, 
5 или 6 търговецът писмено уведомява органа, 
издал разрешението.
(7) В уведомлението по ал. 5 се посочват: 
предметът на сключения договор и обектът; 
видът на дейностите, които ще осъществява; 
ръководителите на съответните дейности; 
броят на лицата, които непосредствено ще 
осъществяват видовете дейности; броят и ви­
дът на пожарната или аварийно-спасителната 
техника и нейната постоянна местостоянка при 
осъществяване на дейности.
(8) Към уведомлението по ал. 5 се прилагат 
копия от регистрационните талони на пожарните 
или аварийно-спасителните автомобили, както 
и копие от договора за ползване на автомоби­
лите, когато не са собственост на търговеца.
Чл. 19. Извън посоченото в чл. 18 търго­
вецът е длъжен в 14-дневен срок писмено да 
уведоми органа, издал разрешението, за всяка 
друга промяна в обстоятелствата, при които е 
издадено разрешението. 
Раздел V
Контрол на дейностите
Чл. 20. (1) Контролът по чл. 91б, ал. 1, т. 
13 ЗМВР за спазване на изискванията при 
осъществяване на дейностите по наредбата се 
осъществява от органите на главна дирекция 
„Пожарна безопасност и спасяване“, на Сто­
лична дирекция на вътрешните работи или на 
съответната областна дирекция на МВР, на 
чиято територия се намира подлежащият на 
контрол обект.
(2) Контролът по ал.  1 се извършва най-
малко един път в годината за дейностите по 
чл. 4 и 5 и най-малко веднъж на две години 
за дейността по чл. 6. 
Раздел VI
Взаимодействие с органите за пожарна безо­
пасност и спасяване 
Чл. 21. При осъществяване на дейностите по 
наредбата търговците могат да взаимодействат 
с органите за пожарна безопасност и спасяване.
Чл. 22. Търговците, получили разрешение 
по тази наредба, могат да провеждат съвмест­
ни пожаротактически занятия с органите на 
пожарна безопасност и спасяване след съгла­
суване с директора на Столична дирекция на 
вътрешните работи или на съответната областна 
дирекция на МВР.
Чл. 23. При провеждане на пожаро-техни­
чески учения, пожарогасителни и аварийно-
спасителни действия от органите за пожарна 
безопасност и спасяване в МВР в обекти, в които 
търговци осъществяват дейностите по наредбата, 
координацията и непосредственото ръководство 
на всички участващи сили и средства, в т.ч. и 
на търговеца, се осъществяват от най-старшия 
ръководител – служител от органите за пожарна 
безопасност и спасяване в МВР.
Чл. 24. (1) При възникване на пожар или 
аварийна ситуация в обект, в който търговец 
осъществява дейностите по чл. 4 и 5, незабавно 
се уведомява съответното районно управление 
на областната дирекция на МВР за вида и раз­
мерите на възникналото произшествие.
(2) След ликвидиране на произшествие по 
ал.  1 в срок до 24 часа търговецът изпраща 
справка по образец (приложение № 8) до ра­